**DERECSKE VÁROS ÖNKORMÁNYZATA KÉPVISELŐ-TESTÜLETE**

**JEGYZŐKÖNYVI KIVONAT**

**Készült:** Derecske Város Önkormányzata Képviselő-testületének 2023. október 12-i **rendkívüli nyílt** ülésén felvett jegyzőkönyv alapján.

**379/2023. (X. 12.) KT számú határozat**

**1./ Derecske Város Önkormányzatának tulajdonában álló Derecske, Semmelweis u. 68. szám alatti ingatlan hasznosításra történő átadása**

Előterjesztő: Rácz Anikó polgármester

**2./ A Derecskei Szociális, Család- és Gyermekjóléti Központ Alapító Okiratának módosítása**

Előterjesztő: Rácz Anikó polgármester

**3./ Derecskei Közös Önkormányzati Hivatal LEADER pályázat megvalósításához önerő biztosítása**

Előterjesztő: Rácz Anikó polgármester

**4./ „Külterületi helyi közutak fejlesztése Derecskén II.” című pályázat helyrajzi szám módosulás átvezetése**

Előterjesztő: Rácz Anikó polgármester

Rácz Anikó s.k. Varsányiné dr. Antal Erzsébet s.k.

polgármester jegyző

A kivonat hiteléül:

Derecske, 2023. október 13.

Dr. Majoros Gabriella

 aljegyző

**DERECSKE VÁROS ÖNKORMÁNYZATA KÉPVISELŐ-TESTÜLETE**

**JEGYZŐKÖNYVI KIVONAT**

**Készült:** Derecske Város Önkormányzata Képviselő-testületének 2023. október 12-i **rendkívüli nyílt** ülésén felvett jegyzőkönyv alapján.

**380/2023. (X. 12.) KT számú határozat**

Derecske Város Önkormányzata Képviselő-testülete a Derecske Város Önkormányzata 1/1 arányban tulajdonában álló derecskei 3186 helyrajzi szám alatt felvett, „kivett szociális intézmény” megjelölésű, 779 m2 nagyságú, a valóságban 4130 Derecske, Semmelweis u. 68. szám alatti ingatlant **Szobabérlők Háza** céljára történő működtetésre, ingyenesen, határozatlan időre – a jelen határozat mellékletét képező *„Ingatlan hasznosítási szerződés”* című okiratban foglalt további feltételek mellett – át kívánja adni a Derecske Város Önkormányzata fenntartásában lévő Derecskei Szociális, Család- és Gyermekjóléti Központ (székhelye: 4130 Derecske, Köztársaság út 86.) költségvetési szerv részére.

A Képviselő-testület felkéri a Polgármestert, hogy a döntésről a Derecskei Szociális, Család- és Gyermekjóléti Központ intézményvezetőjét írásban tájékoztassa.

A Képviselő-testület felhatalmazza a Polgármestert a szerződés aláírására.

**Felelős:** Rácz Anikó polgármester

**Határidő:** azonnal

Rácz Anikó s.k. Varsányiné dr. Antal Erzsébet s.k.

polgármester jegyző

A kivonat hiteléül:

Derecske, 2023. október 13.

Dr. Majoros Gabriella

 aljegyző

*Melléklet a 380/2023. (X. 12.) KT számú határozathoz*

**INGATLAN HASZNOSÍTÁSI SZERZŐDÉS**

amely létrejött egyrészről

**Derecske Város Önkormányzata**

székhelye: 4130 Derecske, Köztársaság út 87.

képviseli: Rácz Anikó polgármester

törzsszáma: 728427

adóigazgatási azonosító száma: 15728427-2-09

statisztikai számjele: 15728427-8411-321-09

mint üzemeltetésbe adó (a továbbiakban: **Önkormányzat**),

másrészről

**Derecskei Szociális, Család- és Gyermekjóléti Központ**

székhelye: 4130 Derecske, Köztársaság út 86.

képviseli: Szilágyi-Milák Éva intézményvezető

törzsszáma: 833295

adóigazgatási azonosító száma: 15833291-1-09

statisztikai számjele: 15833291-8412-322-09

mint intézmény, (a továbbiakban: **Intézmény**)

(a továbbiakban együtt: Felek) között alulírott helyen és napon a következő feltételekkel:

**1. Preambulum**

1.1. Derecske Város Önkormányzata Képviselő-testülete a 364/2023. (IX. 28.) KT számú határozatával döntött arról, hogy a Derecske Város Önkormányzata 1/1 arányban tulajdonában álló, az ingatlan-nyilvántartásban a 3186 helyrajzi szám alatt felvett, „kivett szociális intézmény” megjelölésű, 779 m2 nagyságú, a valóságban a 4130 Derecske, Semmelweis u. 68. szám alatt lévő ingatlanon (a továbbiakban: Ingatlan) lévő I. és II. számú főépületet ***Szobabérlők Háza céljára*** kívánja hasznosítani.

A Képviselő-testület a 380/2023. (X. 12.) KT számú határozatával úgy döntött, hogy az Ingatlant Szobabérlők Háza céljára történő működtetésre át kívánja adni a Derecskei Szociális, Család- és Gyermekjóléti Központ költségvetési szerv részére, és a Képviselő-testület ezzel a határozatával egyidejűleg a jelen Ingatlan Hasznosítási Szerződést (a továbbiakban: Szerződés) elfogadta.

1.2. A nemzeti vagyonról szóló 2011. évi CXCVI. törvény (a továbbiakban: Nvtv.) 11. § (13) bekezdése alapján nemzeti vagyon ingyenesen kizárólag közfeladat ellátása, a lakosság közszolgáltatásokkal való ellátása, valamint e feladatok ellátásához szükséges infrastruktúra biztosítása céljából az ahhoz szükséges mértékben hasznosítható. Az Nvtv. 11. § (10) bekezdése kimondja, hogy a nemzeti vagyon hasznosítására vonatkozó szerződés csak természetes személlyel vagy átlátható szervezettel köthető, a hasznosításra irányuló szerződés határozatlan vagy legfeljebb 15 éves határozott időre köthető, amely időszak egy alkalommal legfeljebb 5 évvel meghosszabbítható abban az esetben, ha a hasznosításra jogosult valamennyi kötelezettségét szerződésszerűen, késedelem nélkül teljesítette. E bekezdés szerinti korlátozás nem vonatkozik az állammal, költségvetési szervvel, önkormányzattal vagy önkormányzati társulással kötött szerződésre.

Az Nvtv. 11. § (17) bekezdés a) pontja szerint mellőzhető a versenyeztetés abban az esetben, ha a hasznosítás államháztartási körbe tartozó szervezet javára történik.

Derecske Város Önkormányzata Képviselő-testületének az önkormányzat vagyonáról és a vagyongazdálkodás szabályairól szóló 25/2022. (XI. 25.) önkormányzati rendelet (a továbbiakban: Helyi vagyonrendelet) 8. § (2) bekezdése alapján az önkormányzati költségvetési szervek, önkormányzati intézmények részére a Képviselő-testület a közfeladat céljára szolgáló vagyon vagyonkezelésének vagy hasznosításának a jogát az ahhoz szükséges és elégséges mértékben ingyenesen biztosítja.

A Derecskei Szociális, Család- és Gyermekjóléti Központ a jelen szerződés alapján a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 9. pontja szerinti lakás- és helyiséggazdálkodáshoz kapcsolódó közfeladatot látja el.

**2. A szerződés tárgya**

2.1. A Felek egyezően megállapítják, hogy az Ingatlan az Önkormányzat kizárólagos tulajdonát képezi, amelynek adatait a Felek a következők szerint rögzítik:

*1.) Az ingatlanon a következő épületek helyezkednek el:*

a) I. számú főépület (lakóépület), amely 128,27 m2 hasznos alapterülettel rendelkezik és a következő helyiségekből áll:

|  |  |  |
| --- | --- | --- |
| **Sorszám** | **Helyiség megnevezése** | **Hasznos alapterület** **(m2)** |
| 1. | Előtér | 2,19 |
| 2. | Közlekedő | 5,29 |
| 3. | Közlekedő | 1,34 |
| 4. | Wc előtér | 0,94 |
| 5. | Wc | 0,90 |
| 6. | Öltöző | 7,80 |
| 7. | Mosdó+zuhanyzó | 3,61 |
| 8. | Szoba | 17,89 |
| 9. | Szoba | 28,00 |
| 10. | Közlekedő | 9,40 |
| 11. | Zuhanyzó | 9,45 |
| 12. | Mosóhelyiség | 5,22 |
| 13. | Mozgáskorlátozott Wc+zuhanyzó | 5,22 |
| 14. | Wc előtér | 4,93 |
| 15. | Wc | 0,95 |
| 16. | Konyha+étkező | 25,14 |
|  | **Összesen** | **128,27** |

b) II. számú főépület, amely 53,37 m2 hasznos alapterülettel rendelkezik és a következő helyiségekből áll:

|  |  |  |
| --- | --- | --- |
| **Sorszám** | **Helyiség megnevezése** | **Hasznos alapterület** **(m2)** |
| 1. | Előtér | 9,17 |
| 2. | Konyha+étkező | 17,00 |
| 3. | Fürdőszoba | 5,82 |
| 4. | Wc | 2,88 |
| 5. | Szoba | 18,50 |
|  | **Összesen** | **53,37** |

Az I. és a II. számú főépület alaprajza a Szerződés *1. számú mellékletét* képezi.

c) Az I. számú főépülethez csatlakozó, az I. és a II. főépület között elhelyezkedő épületrész (melléképület), amely áll egy kerti tárolóhelyiségből (apácarácsos), és az ehhez csatlakozó további épületrészből.

d) Kerti tárolóhelyiség és udvari Wc.

Az épületek a telek jobb oldalán helyezkednek el, oldalhatáros beépítésnek megfelelően. A telek saroktelek.

*2.) Az ingatlanon található épületek közüzemi ellátottsága:*

Az I. és a II. számú főépületben a fűtés vezetékes földgázzal megoldott. A II. számú főépületben a földgáz, a villamosenergia és a közüzemi ivóvíz fogyasztását külön almérő méri.

Az I. és a II. számú főépület között elhelyezkedő melléképületben lévő épületrész vizesblokkjában a vízvételi lehetőség a Szerződés megkötésének napján nem biztosított.

2.2. Az Önkormányzat az 1.1. pontban foglalt Szobabérlők Háza működtetése céljából az Ingatlan birtoklásának, használatának és a hasznok szedésének jogát a jelen Szerződés keretében ingyenesen átengedi az Intézménynek, annak – az Önkormányzat tárgyi eszköz nyilvántartásában szereplő – felszerelési és berendezési tárgyaival együtt a megtekintéskori állapotban, leltár és érték alapján.

2.3. A Felek célja, hogy a 2.2. pontban meghatározott Ingatlan használati jogát, az Ingatlan működtetetésének tartalmát és feltételeit szerződés keretében rögzítsék.

2.4. A Felek az Ingatlan átadásáról külön birtokátadás-átvételi jegyzőkönyvet vesznek fel, amelyben rögzítik az átadásra kerülő felszerelési és berendezési tárgyakat.

**3. A szerződés időtartama**

3.1. A Felek a jelen Szerződést annak aláírása napjától **határozatlan időtartamra** kötik.

3.2. A Felek rögzítik, hogy az Intézményt a birtok átadás-átvétel napjától illeti meg az Ingatlannal kapcsolatos jogok, terhelik az arra vonatkozó kötelezettségek, és ettől az időponttól kezdve viseli az Ingatlan terheit és szedi annak hasznait.

**4. Az Intézmény jogai és kötelezettségei**

4.1. Az Intézmény köteles az Ingatlant a krízishelyzetbe kerülő személyek lakhatási helyzetének megoldására Szobabérlők Háza formájában működtetni.

4.2. Az Intézmény a Szobabérlők Házának működtetésére külön szabályzatot készít. Az Intézmény a Szobabérlők Házában lévő üres lakrészek szerződéses formában történő hasznosítására jogosult, amelyre pályázati kiírást hirdet meg.

4.3. Az Intézmény a lakrészek díjának árszabását önállóan jogosult meghatározni. A hasznosításából befolyt díj az Intézmény bevételét képezi. Az Intézmény a befolyt bevételt köteles az Ingatlan működtetésére fordítani.

4.4. Az Intézmény jogosult meghatározni a lakrészek bérbeadásának időtartama alatt a lakrészek bérlőit terhelő kötelezettségeket, amelyet az Intézmény a bérlővel kötött szerződésben köteles rögzíteni.

4.5. Az Intézmény a vonatkozó jogszabályok, hatósági és egyéb (műszaki, tűzvédelmi, munkavédelmi, környezetvédelmi stb.) előírások alapján, azok betartása mellett köteles az átadott Ingatlan szakszerű működtetésére, ennek keretében az Ingatlan fenntartására, üzemeltetésére, felújítására, fejlesztésére, karbantartására.

4.6. Az Intézmény köteles a jelen megállapodásban meghatározott kötelezettségeit az elvárható szakszerűséggel teljesíteni, a működtetés során a jó gazda gondosságával eljárni, a szükséges állagmegóvási, karbantartási munkálatokat, feladatokat időben és kellő szakszerűséggel elvégezni, elvégeztetni.

4.7. Az Intézmény az Ingatlan működtetéséhez kapcsolódóan igénybe vett közvetített szolgáltatást teljesítők által végzett munkáért ugyanúgy felel, mintha azt saját maga végezte volna el.

4.8. Az Intézmény az Ingatlan állag- és vagyonvédelme érdekében köteles az ingatlanon rendszeresen ellenőrzést folytatni.

4.9. Az Ingatlanon amennyiben az Intézmény alkalmazottja általi munkák elvégzése szükséges, úgy az Intézmény köteles gondoskodni a balesetvédelmi és munkavédelmi előírások betartásáról.

4.10. Az Intézmény köteles teljesíteni az üzemeltetésében lévő vagyonnal kapcsolatos jogszabályban, illetve a jelen szerződésben előírt nyilvántartási, adatszolgáltatási, és elszámolási kötelezettségét.

4.11. Az Intézmény az üzemeltetésében lévő vagyontárgyakat érintő lényeges változásokról a lehető legrövidebb idő alatt elektronikus úton (e-mailen) köteles tájékoztatást nyújtani az Önkormányzatnak. A tájékoztatás tudomásul vételéről az Önkormányzat köteles elektronikus úton (e-mailen) visszaigazolást küldeni az Intézmény részére.

4.12. Az Intézmény köteles az Ingatlan használatával kapcsolatban felmerülő valamennyi közüzemi díjak és egyéb, az üzemeltetéssel kapcsolatban felmerülő egyéb költségek (így többek között a keletkező hulladék elszállításával, az időközönként szükségessé váló rovar- és kártevőírtással kapcsolatban felmerülő költségek stb.) megfizetésére.

4.13. Az Intézmény az Ingatlant rendeltetésszerűen, a jelen szerződésnek, a rendes gazdálkodás szabályainak megfelelően, a vagyonra vonatkozó biztonsági előírások betartásával, a közvagyont használó személytől elvárható gondossággal, mások jogainak és törvényes érdekeinek sérelme nélkül jogosult birtokolni, használni és szedni annak hasznait.

4.14. Az Ingatlan karbantartási és javítási munkáinak elvégzése az Intézmény feladata, amelybe beleértendő az építési, gépészeti és elektromos hálózatnak a mérőhelytől a csatlakozókig történő karbantartása, valamint a technológiai berendezésekhez és az eszközökhöz kapcsolódó karbantartás. A költségek az Intézményt terhelik. A rendszeres karbantartás és javítás által az Intézmény biztosítja a helyiségek és berendezéseinek a mindenkori jogszabályi, szabványügyi és üzemeltetési megfelelőségét. A vagyontárgyak üzemeltetését biztosító karbantartási szerződések költsége az Intézményt terhelik.

4.15. Az 5.1. és az 5.2. pontban foglaltak kivételével az Intézmény végezteti el az épületek szükséges felújítási, valamint beruházási munkálatait és viseli azok költségét. Bármilyen felújítási vagy beruházási munka esetében az Intézmény köteles az Önkormányzat előzetes írásbeli hozzájárulását megkérni.

4.16. Az Intézmény évente a tevékenységéről szóló éves beszámolójában köteles szerepeltetni az Ingatlan működtetésével, hasznosításával kapcsolatos beszámolóját.

**5. Az Önkormányzat jogai és kötelezettségei**

5.1. A 4.15. és a 4.16. pontokban foglaltaktól eltérően az Önkormányzat az Ingatlan Szobabérlők Háza céljára történő kialakítása érdekében saját költségén gondoskodik a szükséges javítási, karbantartási és felújítási munkálatok elvégzéséről és a szükséges berendezési, felszerelési eszközök beszerzéséről.

5.2. A Szerződés időtartama alatt a felújítási, beruházási munkák végzésére – különösen pályázat útján – az Önkormányzat, mint tulajdonos is jogosult, mely esetben az ezzel kapcsolatban felmerülő költségek fedezetét az Önkormányzat biztosítja.

5.3. Az Önkormányzat, mint tulajdonos jogosult ellenőrizni az Intézménynek az Ingatlan működtetésével kapcsolatos kötelezettségeinek betartását, különösképpen a rendeltetésszerű használat, a kezelésbe adott vagyon értékének megőrzése, műszaki állapotának fenntartása tekintetében.

5.4. Az Önkormányzat az üzemeltetéshez kapcsolódóan dokumentumok bekérésére jogosult az Intézménytől.

5.5. Az Önkormányzat a Szobabérlők Háza működtetésével kapcsolatban felmerülő költségek fedezésére az Intézmény mindenkori éves költségvetésében forrást biztosít.

5.6. Az Önkormányzat köteles az Ingatlanra a vagyonbiztosítást megkötni.

**6. A szerződés módosítása, megszűnése**

6.1. A Felek a jelen szerződést – jogszabályi keretek között – egybehangzó akarattal, kizárólag írásban módosíthatják.

6.2. A jelen szerződés megszűnik:

- az Intézmény jogutód nélküli megszűnésével,

- a Felek közös megegyezésével.

6.3. A jelen szerződés megszűnése esetén az Intézmény köteles a teljes, részére átadott vagyontárgyakat az átvételkori állapotnak megfelelően, rendeltetésszerű használatra alkalmas állapotban visszaadni.

**7. Vegyes rendelkezések**

7.1. Az Önkormányzat kijelenti, hogy jelen szerződés tárgyát képező vagyonon harmadik személynek nem áll fenn olyan joga, amely a biztonságos működtetést akadályozná.

7.2. A Felek a jelen szerződésben foglalt, az Ingatlan működtetéséhez kapcsolódó kötelezettségeik teljesítése érdekében kötelesek egymással együttműködni.

A kapcsolattartók megnevezése:

* az Önkormányzat részéről: Orbánné Porkoláb Edit vagyongazdálkodási referens,
* az Intézmény részéről: Szilágyi-Milák Éva intézményvezető.

7.3. Az Intézmény jelen szerződés aláírásával az államháztartásról szóló 2011. évi CXCV. törvényben és az államháztartásról szóló törvény végrehajtásáról szóló 368/2011. (XII. 31.) Korm. rendelet 50.§ (1a) bekezdésében foglaltak alapján nyilatkozik, hogy a nemzeti vagyonról szóló 2011. évi CXCVI. törvény 3. § (1) bekezdés 1. pont a) alpontjában meghatározottak szerinti átlátható szervezetnek minősül.

7.4. Az Intézmény a jelen szerződés aláírásával vállalja, hogy az átengedett nemzeti vagyont a szerződési előírásoknak és a tulajdonosi rendelkezéseknek megfelelően használja és működteti.

7.5. A Felek jelen szerződésből eredő esetleges jogvitájukat elsősorban egyezség útján kívánják rendezni. Amennyiben ez nem vezetne eredményre, úgy a Felek jogvitájuk elbírálására a Berettyóújfalui Járásbíróság, illetve a Debreceni Törvényszék kizárólagos illetékességét kötik ki.

7.6.A Felek megállapodnak abban, hogy a jelen Szerződést évente, az Önkormányzat éves költségvetésének elfogadásával egyidejűleg szükség szerint felülvizsgálják.

7.7. A jelen szerződésben nem szabályozott kérdésekben a Polgári Törvénykönyvről szóló 2013. évi V. törvény, az Nvtv., Derecske Város Önkormányzata Képviselő-testületének mindenkor hatályos vonatkozó helyi vagyonrendeletében szabályozott előírások, valamint a vonatkozó egyéb jogszabályok az irányadók.

Jelen Szerződést a felek elolvasták, megértették és közös értelmezés után, mint akaratukkal mindenben megegyezőt 5 (öt) egymással szó szerint megegyező eredeti példányban írtak alá, amelyből 3 (három) példány az Önkormányzatot, 2 (két) példány az Intézményt illeti meg.

**Derecske, 2023. …………………**

**Önkormányzat részéről: Intézmény részéről:**

 **……………………………………. …………………………………………..**

 **Derecske Város Önkormányzata Derecskei Szociális, Család- és**

 **képviseletében: Gyermekjóléti Központ**

 **Rácz Anikó polgármester képviseletében:**

**Szilágyi-Milák Éva intézményvezető**

Jogilag ellenjegyzem:

Derecske, 2023. ………

Varsányiné dr. Antal Erzsébet

jegyző

Pénzügyileg ellenjegyzem:

Derecske, 2023 ………..

Csorvásiné Kiss Viktória

pénzügyi és költségvetési csoportvezető

**DERECSKE VÁROS ÖNKORMÁNYZATA KÉPVISELŐ-TESTÜLETE**

**JEGYZŐKÖNYVI KIVONAT**

**Készült:** Derecske Város Önkormányzata Képviselő-testületének 2023. október 12-i **rendkívüli nyílt** ülésén felvett jegyzőkönyv alapján.

**381/2023. (X. 12.) KT számú határozat**

Derecske Város Önkormányzata Képviselő-testülete 8 igen szavazattal, 0 nem szavazattal és 0 tartózkodás mellett úgy határoz, hogy

1./ A Derecskei Szociális, Család- és Gyermekjóléti Központ (székhelye: 4130 Derecske, Köztársaság út 86.) Alapító Okiratának Módosító Okiratát a határozat 1. melléklete szerinti tartalommal elfogadja.

2./ A Derecskei Szociális, Család- és Gyermekjóléti Központ (székhelye: 4130 Derecske, Köztársaság út 86.) módosításokkal egységes szerkezetbe foglalt Alapító Okiratát a határozat 2. melléklete szerinti tartalommal elfogadja.

3./ A Képviselő-testület felkéri a Polgármestert és a Jegyzőt, hogy a jelen határozattal elfogadott Módosító Okiratot, valamint a módosításokkal egységes szerkezetbe foglalt Alapító Okiratot a Magyar Államkincstár Hajdú-Bihar Vármegyei Igazgatósága, valamint a Derecskei Szociális, Család- és Gyermekjóléti Központ részére küldje meg.

**Felelős:** Rácz Anikó polgármester

 Varsányiné dr. Antal Erzsébet jegyző

**Határidő:** azonnal

Rácz Anikó s.k. Varsányiné dr. Antal Erzsébet s.k.

polgármester jegyző

A kivonat hiteléül:

Derecske, 2023. október 13.

Dr. Majoros Gabriella

 aljegyző

1. melléklet a 381/2023. (X. 12.) KT számú határozathoz

Okirat száma: DER/…………………../2023.

Módosító okirat

**A Derecskei Szociális, Család- és Gyermekjóléti Központ Derecske Város Önkormányzata Képviselő-testülete által 2023. január 11. napján kiadott, DER/1090-10/2022. számú alapító okiratát az államháztartásról szóló 2011. évi CXCV. törvény 8/A. §-a alapján – Derecske Város Önkormányzata Képviselő-testületének 381/2023. (X. 12.) KT számú határozatára figyelemmel – a következők szerint módosítom:**

1. **Az alapító okirat 4.4. pontjába foglalt táblázat a következő 11. sorral egészül ki a további szerkezeti egységek számozásának értelemszerű megváltoztatásával:**

|  |  |  |
| --- | --- | --- |
| “11 | 106010 | Lakóingatlan szociális célú bérbeadása, üzemeltetése” |

Jelen módosító okiratot a törzskönyvi nyilvántartásba történő bejegyzés napjától kell alkalmazni.

Kelt: Derecske, időbélyegző szerint

P.H.

Rácz Anikó

polgármester

2. melléklet a 381/2023. (X. 12.) KT számú határozathoz

Okirat száma: DER/………………../2023.

Alapító okiratmódosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a alapján a Derecskei Szociális, Család- és Gyermekjóléti Központ alapító okiratát a következők szerint adom ki:**

**1. A költségvetési szerv
megnevezése, székhelye, telephelye**

1.1. A költségvetési szerv

1.1.1. megnevezése: Derecskei Szociális, Család- és Gyermekjóléti Központ

1.2. A költségvetési szerv

1.2.1. székhelye: 4130 Derecske, Köztársaság út 86.

1.2.2. telephelyei:

|  |  |  |
| --- | --- | --- |
|  | telephely megnevezése | telephely címe |
| 1 | Derecskei Szociális, Család- és Gyermekjóléti Központ Gondozási Központja 4130 Derecske, Bocskai u. 6. szám | 4130 Derecske, Bocskai utca 6. |
| 2 | Derecskei Szociális, Család- és Gyermekjóléti Központ Gondozási Központja | 4130 Derecske, Morgó tanya 1. |
| 3 | Derecskei Szociális, Család- és Gyermekjóléti Központ Gondozási Központja 4130 Derecske, Köztársaság út 107. | 4130 Derecske, Köztársaság út 107. |

**2. A költségvetési szerv
alapításával és megszűnésével összefüggő rendelkezések**

2.1. A költségvetési szerv alapításának dátuma: 2016.01.01.

2.2. A költségvetési szerv alapítására, átalakítására, megszüntetésére jogosult szerv

2.2.1. megnevezése: Derecske Város Önkormányzata

2.2.2. székhelye: 4130 Derecske, Köztársaság út 87.

**3. A költségvetési szerv irányítása, felügyelete**

3.1. A költségvetési szerv irányító szervének

3.1.1. megnevezése: Derecske Város Önkormányzata Képviselő-testülete

3.1.2. székhelye: 4130 Derecske, Köztársaság út 87.

3.2. A költségvetési szerv fenntartójának

3.2.1. megnevezése: Derecske Város Önkormányzata

3.2.2. székhelye: 4130 Derecske, Köztársaság út 87.

**4. A költségvetési szerv tevékenysége**

4.1. A költségvetési szerv közfeladata:

Család- és gyermekjóléti központ feladatai a gyermekek védelméről és a gyámügyi igazgatásról szóló 1997. évi XXXI. törvény alapján.

Szociális alapszolgáltatások: étkeztetés, házi segítségnyújtás, nappali ellátás, támogató szolgáltatás a szociális igazgatásról és szociális ellátásokról szóló 1993. évi III. törvény alapján.

4.2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 841215 | Szociális és jóléti szolgáltatások igazgatása |

4.3. A költségvetési szerv alaptevékenysége:

Ellátja a gyermekek védelméről és a gyámügyi igazgatásról szóló 1997. évi XXXI. törvényben meghatározott általános szolgáltatási feladatokat.

A gyermek családban nevelkedésének elősegítése, a gyermek veszélyeztetettségének megelőzése érdekében a gyermek igényeinek és szükségleteinek megfelelő önálló egyéni és csoportos speciális szolgáltatásokat, programokat nyújt:

- utcai és lakótelepi szociális munka,

- kapcsolattartási ügyelet,

- készenléti szolgálat,

- jogi tájékoztatásnyújtás és pszichológiai tanácsadás,

- családkonzultáció, családterápia, családi döntéshozó konferencia,

- óvodai és iskolai szociális segítő tevékenység.

A gyermekvédelmi gondoskodás keretébe tartozó hatósági intézkedésekhez kapcsolódó, a gyermekek védelmére irányuló tevékenységet lát el.

Szakmai támogatást nyújt az ellátási területén működő gyermekjóléti szolgálatok számára.

Az étkeztetés keretében azoknak a szociálisan rászorultaknak a legalább napi egyszeri meleg étkezéséről gondoskodik, akik azt önmaguk, illetve eltartottjaik részére tartósan vagy átmeneti jelleggel nem képesek biztosítani, különösen koruk, egészségi állapotuk, fogyatékosságuk, pszichiátriai betegségük, szenvedélybetegségük, vagy hajléktalanságuk miatt.

Házi segítségnyújtás keretében a szolgáltatást igénybe vevő személy részére saját lakókörnyezetében biztosítja az önálló életvitel fenntartása érdekében szükséges ellátást. A házi segítségnyújtás keretében szociális segítést vagy személyi gondozást nyújt.

A támogató szolgáltatás keretében a fogyatékos személyek lakókörnyezetben történő ellátását, elsősorban a lakáson kívüli közszolgáltatások elérésének segítését, valamint életvitelük önállóságának megőrzése mellett a lakáson belüli speciális segítségnyújtás biztosítását nyújtja.

A nappali ellátás keretében a hajléktalan személyek és elsősorban a saját otthonukban élő:

1. tizennyolcadik életévüket betöltött, egészségi állapotuk vagy idős koruk miatt szociális és mentális támogatásra szoruló, önmaguk ellátására részben képes személyek részére lehetőséget biztosít a napközbeni tartózkodásra, társas kapcsolatokra, valamint az alapvető higiéniai szükségleteik kielégítésére,
2. a tizennyolcadik életévüket betöltött, fekvőbeteg-gyógyintézeti kezelést nem igénylő pszichiátriai betegek részére lehetőséget biztosít a napközbeni tartózkodásra, társas kapcsolatokra, valamint az alapvető higiéniai szükségleteik kielégítésére, továbbá igény szerint megszervezi az ellátottak napközbeni étkeztetését,
3. harmadik életévüket betöltött, önkiszolgálásra részben képes vagy önellátásra nem képes, de felügyeletre szoruló fogyatékos, illetve autista személyek részére lehetőséget biztosít a napközbeni tartózkodásra, társas kapcsolatokra, valamint az alapvető higiéniai szükségleteik kielégítésére, továbbá igény szerint megszervezi az ellátottak napközbeni étkeztetését.

4.4 A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 109010 | Szociális szolgáltatás igazgatása |
| 2 | 101141 | Pszichiátriai betegek nappali ellátása |
| 3 | 101221 | Fogyatékossággal élők nappali ellátása |
| 4 | 101222 | Támogató szolgáltatás fogyatékos személyek részére |
| 5 | 101270 | Fogyatékossággal élők társadalmi integrációját és életminőségét segítő programok, támogatások |
| 6 | 102031 | Idősek nappali ellátása |
| 7 | 102032 | Demens betegek nappali ellátása |
| 8 | 102050 | Az időskorúak társadalmi integrációját célzó programok |
| 9 | 104043 | Család és gyermekjóléti központ |
| 10 | 104060 | A gyermekek, fiatalok és családok életminőségét javító programok |
| 11 | 106010 | Lakóingatlan szociális célú bérbeadása, üzemeltetése |
| 12 | 107051 | Szociális étkeztetés szociális konyhán |
| 13 | 107052 | Házi segítségnyújtás |
| 14 | 107080 | Esélyegyenlőség elősegítését célzó tevékenységek és programok |

4.5. A költségvetési szerv illetékessége, működési területe:

Család- és Gyermekjóléti Központ tekintetében: Derecskei Járás közigazgatási területe

Szociális alapellátások tekintetében: Derecske Város, Berettyóújfalu Város, Konyár Község, Sáránd Község közigazgatási területe

**5. A költségvetési szerv szervezete és működése**

5.1. A költségvetési szerv vezetőjének megbízási rendje:

Az intézmény vezetőjét a közalkalmazottak jogállásáról szóló 1992. évi XXXIII. törvény és annak a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII.26.) Korm. rendeletben foglaltak alapján Derecske Város Önkormányzat Képviselő-testülete nyilvános pályáztatás alapján bízza meg, illetve dönt a megbízás visszavonásáról. A megbízás időtartama legfeljebb 5 évre szól. Az egyéb munkáltatói jogokat Derecske Város Önkormányzatának Polgármestere gyakorolja. Az intézmény vezetője „magasabb vezetői" besorolású közalkalmazott.

5. 2. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazotti jogviszony | Közalkalmazottak jogállásáról szóló 1992. évi XXXIII. tv. |
| 2 | munkaviszony  | Munka Törvénykönyvéről szóló 2012. évi I. törvény |
| 3 | megbízási jogviszony | Polgári Törvénykönyvről szóló 2013. évi V. törvény |

**DERECSKE VÁROS ÖNKORMÁNYZATA KÉPVISELŐ-TESTÜLETE**

**JEGYZŐKÖNYVI KIVONAT**

**Készült:** Derecske Város Önkormányzata Képviselő-testületének 2023. október 12-i **rendkívüli nyílt** ülésén felvett jegyzőkönyv alapján.

**382/2023. (X. 12.) KT számú határozat**

Derecske Város Önkormányzata Képviselő-testülete és úgy határoz, hogy támogatja a Derecskei Közös Önkormányzati Hivatal által a Dél-Nyírség, Erdőspuszták Leader Egyesület által meghirdetett, VP6-19.2.1.-23-6-21 kódszámú, Települési környezet és szolgáltatások fejlesztése című felhívásra benyújtott „FAL-ASZTAL” szabadtéri sportfejlesztések Derecskén című projekt megvalósítását.

A projekt megvalósításához, a lefolytatott beszerzési eljárás alapján bruttó 1.708.409 Ft önerőt biztosít a Derecskei Közös Önkormányzati Hivatal részére az önkormányzat és intézményei 2023. évi költségvetése felújítási kiadások előirányzat, településfejlesztési sora terhére.

**Határidő:** 2023. december 31.

**Felelős:** Rácz Anikó polgármester

Rácz Anikó s.k. Varsányiné dr. Antal Erzsébet s.k.

polgármester jegyző

A kivonat hiteléül:

Derecske, 2023. október 13.

Dr. Majoros Gabriella

 aljegyző

**DERECSKE VÁROS ÖNKORMÁNYZATA KÉPVISELŐ-TESTÜLETE**

**JEGYZŐKÖNYVI KIVONAT**

**Készült:** Derecske Város Önkormányzata Képviselő-testületének 2023. október 12-i **rendkívüli nyílt** ülésén felvett jegyzőkönyv alapján.

**383/2023. (X. 12.) KT számú határozat**

Derecske Város Önkormányzata Képviselő-testülete az 56/2023. (III. 2.) KT számú határozatát az alábbiak szerint módosítja:

A pályázat címe: Külterületi helyi közutak fejlesztése Derecskén II.

A pályázati konstrukció kódszáma: VP6-7.2.1.1-21 Külterületi helyi közutak fejlesztése.

A pályázat által érintett helyrajzi számok: Derecske 057/15, 067/41, 0371, 0372, 0373/14, 067/43, 0374/2, 518.

A Projekt teljes költsége összesen: 248.303.568 Ft

A Projekt elszámolható költségei összesen: 245.760.783 Ft

A Projekt nem elszámolható költségei összesen 2.542.785 Ft

Támogatás összege: 233.472.740 Ft

Önkormányzat által biztosított önerő: 14.830.828 Ft

Határidő: 2024. július 27.

Felelős: Rácz Anikó polgármester

Rácz Anikó s.k. Varsányiné dr. Antal Erzsébet s.k.

polgármester jegyző

A kivonat hiteléül:

Derecske, 2023. október 13.

Dr. Majoros Gabriella

 aljegyző